**BASES PER A L’ATORGAMENT DELS**

**PREMIS ALS/LES MILLORS ESPORTISTES**

**DE LA ROCA DEL VALLÈS**

**PREÀMBUL**

Des de l’Ajuntament de la Roca del Vallès, el 2018, va sorgir la iniciativa de reconèixer a aquells/es esportistes i entitats del municipi que han destacat pels seus èxits i dedicació.

Aquests premis, organitzats per la Regidoria d’Esports, volen valorar l’esforç, la constància, el companyerisme, l’esperit de superació personal i grupal de tots els esportistes i entitats del municipi i premiar a aquells/es que han destacat, d’una forma especial, durant la temporada anterior.

Aquesta és una iniciativa que recolza el ferm compromís de l’Ajuntament de la Roca del Vallès amb l’esport i els seus valors, conscient que ha d’apostar per una dinàmica esportiva edificada sobre la base del creixement personal i la cohesió social que suposen tots els valors que envolten l’esport i que indubtablement milloren la nostra societat.

Aquests guardons es lliuraran durant la gala de LA NIT DE L’ESPORT que tindrà lloc, anualment, un divendres del mes de març a convenir segons el calendari municipal.

L’acte comptarà amb la col·laboració de les entitats, clubs esportius locals i esportistes roquerols, que hauran de fer arribar les seves candidatures al servei d’Esports en les formes i terminis previstos en la convocatòria que els hi serà tramesa.

1. **CANDIDATURES**

Per a poder optar a ser nominat/da a qualsevol dels premis a millor esportista, serà indispensable:

* **Per a esportistes que militen en clubs locals:**

Haver estat en possessió de fitxa federativa i en actiu durant l’any anterior a la gala i/o la anterior temporada, independentment que resideixi o no a la Roca del Vallès

* **Per a esportistes que no militin en clubs locals:**

Ser resident al municipi i haver estat en actiu durant l’any anterior a la gala i/o la anterior temporada i estar en possessió de fitxa federativa.

 Les candidatures les poden presentar:

* Qualsevol club o entitat, del municipi o de fora, podrà proposar la nominació d’un **màxim de 2 esportistes** per categoria i sexe establint, en les propostes de forma expressa, el currículum de cada esportista proposat. La nominació es farà mitjançant la complementació d’una fitxa formalitzada a tal efecte i que s’aprovarà en cada convocatòria.
* Qualsevol particular pot presentar una candidatura d’un esportista o entitat esportiva, en els mateixos termes que l’anterior format.
* A proposta municipal, en els mateixos termes que l’anterior format.
1. **CATEGORIES DE PREMIS**

Els Premis es lliuren durant la gala de la NIT DE L’ESPORT. Aquest no tenen dotació econòmica, sinó que consisteixen en un trofeu personalitzat per a l’edició corresponent

Les categories sobre les quals es podran presentar propostes de nominació són:

Millor esportista promesa:

* Millor esportista promesa masculí, nascuts 13 o 14 anys abans de l’any de celebració de la gala.
* Millor esportista promesa femení, nascudes 13 o 14 anys abans de l’any de celebració de la gala.
* Millor esportista promesa masculí, nascuts 15 o 16 anys abans de l’any de celebració de la gala.
* Millor esportista promesa femení, nascudes 15 o 16 anys abans de l’any de celebració de la gala.
* Millor esportista promesa masculí, nascuts 16 o 17 anys abans de l’any de celebració de la gala.
* Millor esportista promesa femení, nascudes 16 o 17 anys abans de l’any de celebració de la gala.
* Millor esportista promesa masculí, nascuts 17 o 18 anys abans de l’any de celebració de la gala.
* Millor esportista promesa femení, nascudes 17 o 18 anys abans de l’any de celebració de la gala.

Millor esportista, categoria individual:

* Millor esportista masculí, categoria individual, nascuts com a mínim 19 anys abans de la celebració de la gala.
* Millor esportista femení, categoria individual, nascudes com a mínim 19 anys abans de la celebració de la gala.

Millor esportista, categoria col·lectiva:

* Millor esportista masculí, categoria col·lectiva, nascuts com a mínim 19 anys abans de la celebració de la gala.
* Millor esportista femení, categoria col·lectiva, nascudes com a mínim 19 anys abans de la celebració de la gala.

Millor equip:

* Millor equip masculí que hagi destacat durant l’any o la temporada anterior a la gala en qualsevol disciplina esportiva representant un club esportiu o entitats de la Roca del Vallès.
* Millor equip femení que hagi destacat durant l’any o la temporada anterior a la gala en qualsevol disciplina esportiva representant un club esportiu o entitats de la Roca del Vallès.

Millor trajectòria:

* Millor trajectòria esportiva individual

Millor esportista en l’esport adaptat:

* Millor esportista o millor trajectòria en l’esport adaptat

Premis al reconeixement:

* Premi a les dones que realitzin tasques directives de forma continuada en els clubs i/o associacions esportives del municipi.
* Premi al reconeixement als mèrits personals amb relació al foment de l’esport local
* Premi al reconeixement als mèrits amb relació al foment de la inclusió social a través de l’esport.
1. **COMPOSICIÓ I FUNCIONS DEL JURAT**

La funció del jurat consistirà a examinar les candidatures elevades pel Servei d’Esports i decidir les persones guardonades.

El jurat estarà format per:

* L’Alcalde/essa de la Roca del Vallès exercint la funció de President/a;
* El/la Regidor/a d’Esports de la Roca del Vallès;
* El/la tècnic/a assignat a l’Àrea d’esports que es designi:
* Un/a representant de la premsa local i/o comarcal.

Les decisions del Jurat s'adoptaran per majoria simple de vots, i seran inapel·lables. Els empats es decidiran, si s’escau, mitjançant el vot de qualitat del president.

El jurat tindrà en compte, encara que no exclusivament, que les propostes vinguin avalades per les mateixes entitats i que s'atenguin a criteris fàcilment objectivables, podent descartar aquelles que siguin de difícil interpretació i valoració.

El Jurat serà competent per resoldre les qüestions i controvèrsies que es plantegin en relació amb la convocatòria i que no s'hagin previst en les bases reguladores. Tot allò que no estigui previst en aquestes bases serà resolt pel jurat nomenat a tal efecte.

Funcionament del Jurat:

1. El jurat es reunirà totes les sessions que consideri convenient, a proposta de qualsevol membre del jurat.
2. Les deliberacions i acords que prengui tindran caràcter de secret.
3. El jurat podrà demanar assessorament tècnic quan ho consideri.
4. El jurat farà públic les tres candidatures finalistes de cada categoria.
5. El veredicte final no es farà públic fins al dia de la Gala d’atorgament dels premis.
6. El jurat podrà declarar deserta la concessió de qualsevol distinció per la qual no hi hagi candidatures amb mèrits suficients.

El fet d'acollir-se a la convocatòria a l'Elecció dels Millors Esportistes de la Roca del Vallès, comporta la total acceptació d'aquestes bases per part deles entitats que hi concorrin.

1. **PRESENTACIÓ DE CANDIDATURES**

Les propostes de candidatura s'hauran de presentar mitjançant la documentació següent:

* Formulari **Presentació de candidatures al premi al millor esportista de la Roca del Vallès**
* Currículum de cada esportista nominat/da
* Fotografia del/la nominat/daque haurà de tenir una resolució de 72 ppp (punts per polsada) i un format de 1024X683.
* Autorització dels pares, mares i/o tutors legals per fer ús, durant la gala, les fotografies dels finalistes i/o premiats menors d’edat.

Una mateixa candidatura podrà optar a diferents premis.

El període de presentació de candidatures serà de 30 dies naturals i les dates d’inici i finalització quedaran determinades en cada convocatòria. Aquest finalitzarà com a tard, quinze dies abans de la celebració de la NIT DE L’ESPORT.

Les propostes de candidatura es faran a través del Registre General de l’Ajuntament de la Roca del Vallès.

* Les persones físiques podran presentar les candidatures de forma telemàtica o presencialment al Registre situat a l’Oficina d’Atenció al Ciutadà situada a l’Ajuntament.
* Les entitats o persones jurídiques, obligatòriament, hauran de presentar les candidatures que considerin de forma telemàtica
1. **CONVOCATÒRIA**

La convocatòria dels Premis a Millor Esportista de la Roca del Vallès s’aprovarà, de forma anual, per part de la Junta de Govern Local de l’Ajuntament de la Roca del Vallès.

A la convocatòria constaran:

* Els anys de naixement de les diferents categories dels premis.
* Dates que inicien i finalitzen els terminis de Presentació de Candidatures
* El termini del Procés del Jurat
* La data i lloc de celebració de la Gala NIT DE L’ESPORT
* Formulari Presentació de candidatures al premi al/la millor esportista de la Roca del Vallès

La convocatòria anual es farà pública a través de la pàgina web municipal, les xarxes socials de l’Ajuntament de la Roca del Vallès i mitjançant correu electrònic a totes les entitats esportives del municipi en un termini màxim de 7 dies.

1. **CONVOCATÒRIA ANY 2020**

La convocatòria pels PREMIS AL/LA MILLOR ESPORTISTA DE LA ROCA DEL VALLÈS per a l’any 2020 s’aprovarà, de forma extraordinària, pel PLE de l’Ajuntament de la Roca del Vallès en el mateix acte que s’aprovin les presents Bases.

Els anys de naixement per a les diferents categories seran:

Millor esportista promesa:

* Millor esportista promesa masculí, nascuts l’any 2008 o 2009.
* Millor esportista promesa femení, nascudes l’any 2008 o 2009.
* Millor esportista promesa masculí, nascuts l’any 2006 o 2007.
* Millor esportista promesa femení, nascudes l’any 2006 o 2007.
* Millor esportista promesa masculí, nascuts l’any 2004 o 2005.
* Millor esportista promesa femení, nascudes l’any 2004 o 2005.
* Millor esportista promesa masculí, nascuts l’any 2002 o 2003.
* Millor esportista promesa femení, nascudes l’any 2002 o 2003.

Millor esportista, categoria individual:

* Millor esportista masculí, categoria individual, nascuts l’any 2001 o anteriors.
* Millor esportista femení, categoria individual, nascudes l’any 2001 o anteriors.

Millor esportista, categoria col·lectiva:

* Millor esportista masculí, categoria col·lectiva, nascuts l’any 2001 o anteriors.
* Millor esportista femení, categoria col·lectiva, nascudes l’any 2001 o anteriors.

Millor equip:

* Millor equip masculí que hagi destacat durant l’any 2019 o la temporada 2018-2019 en qualsevol disciplina esportiva representant un club esportiu o entitats de la Roca del Vallès.
* Millor equip femení que hagi destacat durant l’any 2019 o la temporada 2018-2019 en qualsevol disciplina esportiva representant un club esportiu o entitats de la Roca del Vallès.

Millor trajectòria:

* Millor trajectòria esportiva individual

Millor esportista en l’esport adaptat:

* Millor esportista o millor trajectòria en l’esport adaptat

Premis al reconeixement:

* Premi a les dones que realitzin tasques directives de forma continuada en els clubs i/o associacions esportives del municipi.
* Premi al reconeixement als mèrits personals amb relació al foment de l’esport local
* Premi al reconeixement als mèrits amb relació al foment de la inclusió social a través de l’esport.

El termini de presentació de candidatures començarà el dia 27 de gener de 2020 i finalitzarà el dia 25 de febrer de 2020, ambdós dies inclosos.

El Procés del JURAT començarà el dia 28 de febrer de 2020 i conclourà el dia 19 de març de 2020, ambdós dies inclosos.

Finalment la GALA DE LA NIT DE L’ESPORT DE 2020 tindrà lloc el dia 20 de març de 2020

**ANNEX 1**

S’adjunta Formulari **Presentació de candidatures al premi al millor esportista de la Roca del Vallès**

La Roca del Vallès, octubre de 2019